GiliGold/VAD_KnessetCorpus huggingface dataset:
יורם מרציאנו: אדוני היושב ראש, אמונים עליי דבריך והרי אתה מקריא מספרים שאין עליהם ויכוח, אני הייתי מציע לחשוב, שכל בקשה לפטור תתואם עם יושב ראש הסיעה ובאישור יושב ראש הסיעה, אולי זה יקטין את כמות הבקשות לפטור.
יורם מרציאנו: אני יודע, כאשר אני הייתי יושב ראש סיעה, לא אחת מצאתי את עצמי שחברי הסיעה הגישו פטורים מבלי לקבל את אישור הסיעה.
יורם מרציאנו: בדיוק כמו שהצעות לסדר והצעות חוק מקבלות את הסכמת יושב ראש הסיעה ומנהלת הסיעה, אני חושב שגם את העניין הזה צריך לבחון ואולי פעולה זאת תוריד את כמות הפטורים מחובת הנחה.
דוד טל: רבותיי, אני מבקש מכם את הסכמת
דוד טל: כם לבוא בדברים עם חברי הוועדה, לפי הצורך, בין אם נאמץ את הצעתו של חבר הכנסת גדעון סער, שמדבר על מסננת שלו או של יושב ראש האופוזיציה והקואליציה, לבין אם נדבר על הצעות אחרות.
דוד טל: לאחר מכן, כשנגיע להחלטות, נביא את זה לכאן להצבעה.
דוד אזולאי: אני לא מקבל את ההצעה של יושב ראש הקואליציה והאופוזיציה, אלא בהשתתפות ראשי הסיעות.
דוד טל: יושב ראש הקואליציה ידבר עם יושבי ראש הסיעות, יש לו פורום שנקרא פורום הנהלה, שם הוא יעשה את זה.
דוד טל: אותו הדבר גדעון סער, הוא יעשה את זה בין חברי האופוזיציה.
גדעון סער: זה לא פייר כי ליושב ראש הקואליציה יש רק ארבע סיעות בקואליציה ולי יש שמונה באופוזיציה.
דוד טל: לאחר שנגבש משהו שיהיה מוסכם עם כולם, נביא את זה לידיעת החברים, אם צריך הצבעה, נצביע גם על זה.
דוד טל: על סדר היום, קביעת ועדות לדיון בהצעות החוק הבאות:
דוד טל: הצעת חוק לתיקון פקודת מס הכנסה (זיכוי ממס לתושבי באר שבע והנגב), התשס"ח-2007, של חה"כ ישראל כץ (פ/2958/17).
דוד טל: ההמלצה היא להעביר את ההצעה לוועדת הכספים או לוועדת הכלכלה.
דוד טל: יש עמדה למישהו מהנוכחים כאן.
דוד טל: כספים או כלכלה?
אלכס מילר: אנחנו מבקשים כספים כי לדעתי כל מה שקשור למס צריך להיות בוועדת הכספים.
אלכס מילר: אני לא רואה שום עניין שזה יגיע לוועדת הכלכלה.
דוד טל: מי בעד כספים ירים את ידו.
דוד טל: מי בעד כלכלה?
דוד טל: ההצעה תועבר לוועדת הכספים.
דוד טל: הצעת חוק העונשין (תיקון – ענישה מוגברת בשל שלוש עבירות אלימות), התשס"ח-2007 של חה"כ יוחנן פלסנר וקבוצת חברי הכנסת (פ/17 3116).
דוד טל: המלצת הלשכה המשפטית היא להעביר את הצעת החוק לוועדת חוקה, חוק ומשפט.
דוד טל: נשמע הצעה להעביר את הצעת החוק לוועדת הפנים והגנת הסביבה.
מנחם בן-ששון: זה דבר שלא יאומן אם זה יעבור לוועדת הפנים, כי פה מדובר בלב ליבו של חוק העונשין.
מנחם בן-ששון: לא רק זה אלא הצעת חוק דומה נמצאת על שולחן הוועדה והדיון התחיל בה.
מנחם בן-ששון: אך טבעי שהוא יצטרף אליה.
דוד טל: ברור.
דוד טל: מי בעד להעביר את ההצעה לוועדת חוקה ירים את ידו.
דוד טל: הצעת החוק תועבר לוועדת החוקה.
דוד טל: הצעת חוק העונשין (תיקון- תקיפת עובד ציבור ושוטר), התשס"ח- 2007, של חברי הכנסת יוחנן פלסנר ודוד רותם (פ/3231/17).
דוד טל: נשמע הצעה להעביר את ההצעה לוועדת הפנים.
דוד טל: זה כנ"ל?
דוד טל: חבר הכנסת בן ששון.
דוד רותם: פה מדובר על תקיפת שוטר שהאחריות על המשטרה היא בידי ועדת הפנים.
דוד רותם: אני רוצה רק להסביר למה חבר הכנסת פלסנר ביקש את זה.
דוד רותם: אני אשמח מאוד אם זה יעבור לוועדת החוקה משום ששם תוקעים לי את החוקים ממילא.
דוד טל: אני מבקש להסב את תשומת לבך, אדוני יושב ראש ועדת החוקה, ותשומת ליבה של מנהלת הוועדה הזאת שהצעת החוק הזאת לא תיתקע בשום אופן, ונעביר את הצעת החוק לוועדת חוקה.
מנחם בן-ששון: חלילה לי.
דוד טל: מי בעד ועדת חוקה ירים את ידו.
דוד טל: הצעת החוק תועבר לוועדת חוקה, חוק ומשפט.
דוד טל: בקשת יו"ר ועדת הפנים והגנת הסביבה להגדלת מספר החברים בוועדה המשותפת של הפנים והגנת הסביבה וועדת העבודה, הרווחה והבריאות, לדיון בנושא ממצאי משרד הבריאות על עליה בתחלואת הסרטן בשל זיהום סביבתי.
דוד טל: יש בקשה של יו"ר ועדת הפנים והגנת הסביבה להגדלת מספר החברים בוועדה המשותפת של הפנים והגנת הסביבה וועדת העבודה, הרווחה והבריאות, לדיון בנושא ממצאי משרד הבריאות על עליה בתחלואת הסרטן בשל זיהום סביבתי.
דוד טל: יושב ראש הוועדה ביקש להוסיף את חבר הכנסת יעקב מרגי וכדי לשמור על איזון הוספנו גם את חברת הכנסת מרינה סולדקין.
דוד טל: מי בעד ירים ידו.
אלכס מילר: איזה איזון, שני חברי קואליציה?
דוד טל: היות והיו ארבעה ארבעה, עשינו את זה חמישה חמישה.
דוד טל: אם אתם רוצים לדון בזה ויש לכם הסתייגויות לגבי זה, אני מוכן לחכות לזמן שתהיה לכם הצעה אחרת.
אלכס מילר: לא הבנתי מה האיזון.
דוד טל: האיזון הוא מבחינה מספרית.
דוד טל: הוספנו אחד אז צריך להוסיף שניים.
יולי יואל אדלשטיין: צריך להוסיף אחד מהאופוזיציה.
דוד טל: מבחינת פרופורציות בין קואליציה לאופוזיציה, יש את הפרופורציות המתאימות על פי הבית הזה.
יולי יואל אדלשטיין: זאת אומרת שלפני כן לא היו.
דוד טל: מכל מקום, חבר הכנסת יולי אדלשטיין, אם אתה רוצה שנדון בזה במועד מאוחר יותר – נדון בזה במועד מאוחר יותר.
יולי יואל אדלשטיין: אני מבקש לדון בזה בפעם אחרת.
דוד טל: בסדר, נדון בנושא הזה במועד מאוחר יותר, תודה רבה, הישיבה נעולה.
דוד טל: הנושא הראשון שעל סדר היום, קביעת מסגרת הדיון להצעות להביע אי אמון בממשלה.
דוד טל: יושב ראש האופוזיציה, אין שום השגות ממה שנהגנו עד עכשיו, שלוש עשר?
דוד טל: מי בעד ירים את ידו, מי נגד?
דוד טל: אשר על כן כדרכנו בקודש, שלוש דקות ועשר דקות.
דוד טל: בקשת יו"ר ועדת הפנים והגנת הסביבה להגדלת מספר החברים בוועדה המשותפת של ועדת הפנים והגנת הסביבה וועדת העבודה, הרווחה והבריאות, לדיון בנושא ממצאי משרד הבריאות על עליה בתחלואת הסרטן בשל זיהום סביבתי.
דוד טל: הנושא השני שעל סדר היום, בקשת יו"ר ועדת הפנים והגנת הסביבה להגדלת מספר החברים בוועדה המשותפת של ועדת הפנים והגנת הסביבה וועדת העבודה, הרווחה והבריאות, לדיון בנושא ממצאי משרד הבריאות על עליה בתחלואת הסרטן בשל זיהום סביבתי.
דוד טל: חבר הכנסת אופיר פינס מבקש להוסיף את חברת הכנסת ליה שמטוב וחבר הכנסת יעקב מרגי.
דוד טל: ליה שמטוב תתווסף לוועדה המשותפת יחד עם יעקב מרגי.
דוד טל: אישרנו את בקשתו של יו"ר ועדת הפנים.
דוד טל: קביעת ועדה לדיון בהצעות החוק הבאות: 1.
דוד טל: הצעת חוק סיוע לעסקים קטנים ובינוניים בעת לחימה, התשס"ז-2006 - של חבר הכנסת סילבן שלום (פ/1595/17).
דוד טל: נעבור לנושא הבא שעל סדר היום, קביעת ועדה לדיון בהצעות החוק הבאות:
דוד טל: הצעת חוק סיוע לעסקים קטנים ובינוניים בעת לחימה, התשס"ז-2006 - של חבר הכנסת סילבן שלום.
דוד טל: חבר הכנסת שלום, נשמעו הצעות להעביר את הצעת החוק לוועדת הכספים או לוועדת הכלכלה.
סילבן שלום: אדוני היושב ראש, אני מודה לך על זה שאתה מעלה את הנושא לדיון בהצבעה.
סילבן שלום: את חשיבות הנושא לא צריך להסביר.
סילבן שלום: צריך לעשות את זה בצורה מהירה, צריך לעשות את זה כדי לסייע לאותם אנשי עסקים קטנים בשדרות, באשקלון ובמקומות אחרים.
סילבן שלום: לכן אני מציע להעביר את זה לוועדת הכלכלה.
סילבן שלום: השר שענה לי היה שר התמ"ת, הנושא נמצא בתחום טיפולו של משרד התמ"ת ומשרד התמ"ת נמצא בוועדה הכלכלה ולכן אני מבקש להעביר לוועדת הכלכלה.
דוד טל: מי בעד להעביר לוועדת כלכלה ירים את ידו.
דוד טל: 4 כנגד 4.
גדעון סער: אני מבקש שמועד הדיון על הרביזיה יהיה לאחר - - -
רוברט אילטוב: היו 3 נגד 4.
דוד טל: ההצעה כרגע נפלה, יש בקשה לרביזיה.
סילבן שלום: כמה היה?
דוד טל: היו 4 בעד ו-4 נגד.
דוד טל: היו חברת הכנסת תירוש, היה דוד טל, היה סילבן שלום והיה גדעון סער – זה ארבעה.
דוד טל: הצעת חוק התרבות והאמנות (תיקון – הקצאת תקציב שנתי לתרבות והאמנות), התשס"ח-2007 – של חברי הכנסת מיכאל מלכיאור, אמנון כהן, רוברט אילטוב וקבוצת חברי הכנסת (פ/3147/17), ומוצמדת אליה הצעת חוק התרבות והאמנות (תיקון – הקצאת תקציב שנתי לתרבות ואמנות), התשס"ו-2006 של חברת הכנסת רונית תירוש (פ/1372/17).
דוד טל: אנחנו עוברים להצעת חוק התרבות והאמנות (תיקון – הקצאת תקציב שנתי לתרבות והאמנות), של חבר הכנסת מיכאל מלכיאור וחבר הכנסת אמנון כהן וחבר הכנסת רוברט אילטוב ועוד קבוצה של חברי כנסת, ומוצמדת אליה הצעת חוק התרבות והאמנות של חברת הכנסת רונית תירוש.
דוד טל: נשמעו הצעות להעביר את הצעת החוק לוועדת הכספים או לוועדת החינוך, התרבות והספורט.
דוד טל: ההמלצה של הלשכה המשפטית היא להעביר את הצעת החוק לוועדת החינוך, התרבות והספורט או לוועדת הכספים או לוועדה משותפת לשתי הוועדות.
שלי יחימוביץ': מלכיאור מסכים לכספים.
רונית תירוש: אני יודעת שחבר הכנסת הרב מלכיאור הגיע להסכמה על ועדת כספים אבל זה כל כך שקוף שמנסים להפיל שם את ההצעה הזאת וזה לא הוגן ולא לעניין.
רונית תירוש: אני אשמע למשמעת הקואליציונית אבל אני חושבת שהכי נכון כפי שהמחלקה המשפטית מייעצת לנו, לטפל בזה בוועדת החינוך והתרבות ואני רוצה לבקש מהקואליציה שתשקול ועדה משותפת, לפחות כפשרה.
אמנון כהן: אני רק רוצה להגיד שהאכסניה של הנושא זה ועדת החינוך,אבל אם יש הסכמה ויש הבנות ואחד המציעים שהוא המוביל כרגע, מלכיאור, אומר שהנושא ידון בוועדת הכספים, ואני חבר בוועדת הכספים אז אני חושב שניתן להעביר לוועדת הכספים.
דוד טל: אני מעמיד להצבעה.
דוד טל: ועדת החינוך הצעה אחת, ועדת הכספים הצעה שנייה.
דוד טל: מי בעד ועדת החינוך ירים את ידו.
דוד טל: מי בעד ועדת הכספים ירים את ידו, תודה.
דוד טל: הנושא יועבר לוועדת הכספים.
דוד טל: הצעת חוק הלוואות לדיור (תיקון – הרחבת תחולה), התשס"ח-2007 – של חבר הכנסת איתן כבל וקבוצת חברי הכנסת (פ/3209/17).
דוד טל: הצעת חוק הלוואות לדיור של חבר הכנסת איתן כבל.
דוד טל: נשמעה הצעה להעביר את הצעת החוק לוועדת חוקה.
דוד טל: ההמלצה של הלשכה המשפטית שלנו להעביר את ההצעה לוועדת חוקה.
דוד טל: מי בעד להעביר את ההצעה לוועדת חוקה, חוק ומשפט ירים את ידו.
דוד טל: הצעת חוק הלוואות לדיור תעבור לוועדה הכלכלה.
דוד טל: 4 .
דוד טל: הצעת חוק ההוצאה לפועל (תיקון – איסור לעקל כספי סיוע בשכר דירה) התשס"ו-2006 – של חבר הכנסת רן כהן (פ/283/17).
דוד טל: ההצעה הבאה, היועצת המשפטית אומרת שזה עוסק באותו נושא, איסור לעקל כספי סיוע בשכר דירה של חבר הכנסת רן כהן.
דוד טל: גם ההצעה הזו תועבר לוועדת הכלכלה.
דוד טל: הצעות חבר הכנסת גדעון סער – 1.
דוד טל: לתיקון סעיף 31 לתקנון הכנסת בעניין מועד מסירת סדר היום לחברי הכנסת.
דוד טל: הסעיף הבא, יש הצעה של חבר הכנסת גדעון סער לתיקון סעיף 31 לתקנון הכנסת בעניין מועד מסירת סדר היום לחברי הכנסת.
דוד טל: אגב, אני רק רוצה לומר, השתדלתי וגם הוריתי למנהלת הוועדה בכניסתי לתפקיד, שכל השאריות שהיו בעבר יעלו על שולחן ועדת הכנסת.
דוד טל: חשבתי שכבר העלינו את כולם אבל לאור הערתו של חבר הכנסת סער לפני שבוע או שבועיים שהוא הגיש פעם הצעה ולא דנו בה - - -
גדעון סער: זה היה ביוני 2006, לפני שנתיים.
דוד טל: תודה אדוני, לא הייתי שם, אבל נברנו וכל מה שמצאנו אנחנו מעלים על סדר היום.
דוד טל: כרגע גדעון תסביר בבקשה את הצעתך.
גדעון סער: אני מציע לתקן את סעיף 31 לתקנון הכנסת.
גדעון סער: על פי הסעיף בנוסח שלו היום, על יושב הכנסת להודיע לחברי הכנסת על סדר היום לא יאוחר מיום שישי שלפני שבוע הדיונים.
גדעון סער: אינני יודע עד כמה יש הפצה אקטיבית של סדר היום למי שאיננו מתעניין.
גדעון סער: בדרך כלל כשאני רוצה אני צריך לבקש אותו.
גדעון סער: לכן אני מציע שנדון גם בסוגיה הזאת.
גדעון סער: מכל מקום הצעתי להקדים את זה ביום דהיינו לקיים את זה לא יאוחר מיום ה' שלפני שבוע הדיונים.
גדעון סער: הסיבה ברורה, לאפשר לחברי הכנסת להתכונן כמו שצריך לשבוע הדיונים.
גדעון סער: למשל ההנחיות שיש בתקנון בנושא אי האמון הן מאוד נוקשות.
גדעון סער: הן גורמות לכך שעד לתום הדיונים במליאה ביום רביעי אתה חייב להגיש את הצעת אי האמון.
גדעון סער: הקושי בזה הוא שבאופן טבעי כאשר חולפים 5 ימים, מיום רביעי עד יום שני, האקטואליות של ההצעות, בעיקר במדינה כמו שלנו, יכולה מאוד להיפגע.
אמנון כהן: חבר הכנסת סער, אתה אומר שביום שישי מניחים את הסדר?
אמנון כהן: אני ראיתי כמה פעמים שכבר ביום רביעי מניחים את סדר היום.
גדעון סער: נכון להיום החיוב בתקנון הוא ביום שישי.
גדעון סער: אני מציע להקדים את החיוב בתקנון ביום אחד.
גדעון סער: אני מציע דבר נוסף.
גדעון סער: ליצור מערכת ששולחת באופן אקטיבי את הדברים לחברי הכנסת.
גדעון סער: יכול להיות שאני טועה בעניין השני אבל למיטב ידיעתי נכון להיום זה לא בדיוק כך.
דוד טל: אדוני המזכיר, תסביר לנו את המצב היום וגם את ההשלכות אם נאשר את הצעתו של חבר הכנסת סער.
אייל ינון: המצב היום הוא כמו שתיאר חבר הכנסת סער לפי התקנון אנחנו מחויבים להפיץ איזשהו סדר יום כללי עד יום שישי בשבוע שלפני שבוע הדיונים.
אייל ינון: בפועל מה שאנחנו עושים זה שאנחנו מפיצים ביום רביעי לפני סגירת המליאה, אנחנו מניחים על שולחן חברי הכנסת את סדר היום הכללי, כלומר את האינוונטר, את המלאי שיש במזכירות הכנסת שמתוכו ביום שני נשיאות הכנסת קובעת את סדר היום המצומצם שאמור לעלות באותו שבוע.
אייל ינון: לכן השינוי אין איתו שום בעיה כי בפועל אנחנו ממילא לא מגיעים בכלל ליום שישי ואנחנו גם מפיצים לכל חברי הכנסת את סדר היום הזה שעליו מדבר התקנון.
דוד טל: מה יקרה אם ייכנסו דברים חריגים?
אייל ינון: נכנסים דברים חריגים.
אייל ינון: מה שקורה זה שביום ראשון אנחנו מפיצים גם לנציג הקואליציה וגם לנציג האופוזיציה, את סדר היום הקומפקטי שמתגבש לקראת ישיבת הנשיאות כטיוטה.
שלי יחימוביץ': למה לא לכולם?
אייל ינון: כי אין טעם להפיץ את זה לכולם, זה טיוטה.
אייל ינון: לכן כמו שקואליציה אופוזיציה, הפורום שמתכנס אצל יושבת ראש הכנסת בימי שני לא כולל את כל חברי הכנסת אלא נציגות של שני הגושים שפועלים בכנסת, לכן להם רלוונטי להפיץ את זה לקראת הישיבה שמתכנסת של פורום הקואליציה אופוזיציה.
אייל ינון: אין טעם להפיץ טיוטה ל-120 חברי כנסת.
שלי יחימוביץ': מה הבעיה, מקש אחד - - -
אייל ינון: הבעיה היא לא טכנית אלא הבעיה המהותית שכרוכה בזה.
אייל ינון: זה רק טיוטה, זה צריך עוד לעבור את הקואליציה והאופוזיציה, זה צריך לעבור אישור נשיאות.
אייל ינון: לכן כל 120 חברי הכנסת מקבלים את המלאי שמתוכו הם יכולים לדעת, פחות או יותר, מה יעלה.
אייל ינון: ביום ראשון כשאנחנו כבר יותר מגובשים אנחנו שולחים את זה ליושב ראש הקואליציה חבר הכנסת אפללו ולחבר הכנסת סער.
אייל ינון: הם מקבלים את זה לקראת הדיון שמתקיים ביום שני בבוקר אצל יושבת ראש הכנסת שזה פורום הסכמות קואליציה אופוזיציה.
אמנון כהן: אז אתם לא מתנגדים?
אייל ינון: אין לנו בעיה עם ההצעה.
דוד טל: יש עוד מישהו שרוצה להתייחס לנושא?
דוד טל: אנחנו מעלים להצבעה.
דוד טל: מי בעד הצעתו של חבר הכנסת גדעון סער ירים את ידו.
דוד טל: אני קובע שהצעתו של חבר הכנסת גדעון סער התקבלה.
נסים זאב: אדוני היושב ראש, עד איזה שעה ביום חמישי?
נסים זאב: עד 12 בלילה?
נסים זאב: אם זה יצא ליל שישי - - -
אייל ינון: עד יום חמישי אחה"צ.
אייל ינון: בפועל אנחנו עושים את זה עד יום רביעי אחר הצהריים.
ארבל אסטרחן: זה לא צריך להיות כתוב.
דוד טל: אני רוצה לומר לחברי הוועדה.
דוד טל: קיבלתי בקשה לפטור מחובת הנחה של הממשלה.
דוד טל: אבל היות והקפאתי פטורים של חברי הכנסת, אני גם מקפיא את הפטור של הממשלה ואני חושב שעד שלא נגיע להסדר בנושא של הפטורים, לא ההצעות הללו ולא הללו יידונו כאן בוועדה.
נסים זאב: אפשר לדעת מה ההצעה של הממשלה?
דוד טל: ההצעה של הממשלה מדברת על כך שיוצאי צבא שמתגייסים היום לצבא יוכלו לשרת בבתי הסוהר, היות וחסר שם כוח אדם.
דוד טל: היות והעבירו את כל הנושא של אסירים ביטחוניים מהצבא לשב"ס – חסר שם כוח אדם וצריך להוסיף כוח אדם.
נסים זאב: זה כבר היה.
דוד טל: נכון אדוני.
דוד טל: הייתה הוראת שעה שהסתיימה בפברואר.
דוד טל: מבפרואר ועד היום לא מצאו לנכון המשרדים הרלוונטיים לטפל בנושא הזה וזה הגיע לשולחני היום.
דוד טל: אז הם לא יקבלו פטור מחובת הנחה.
דוד טל: אם ירצו בעוד 48 שעות יעלו את זה - - -
יובל שטייניץ: אני רק רוצה להוסיף שלא תחשבו שזה עניין כל כך קל.
יובל שטייניץ: בתקופתי זה היה בוועדת חוץ וביטחון והתנגדנו לזה בצורה חריפה.
יובל שטייניץ: זה דבר מאוד לא בריא שלוקחים חייל והופכים אותו לסוהר של אזרחים במקום לחיל או שוטר שנלחם בטרור.
דוד טל: חבר הכנסת שטייניץ, אנחנו מכירים כבר חיילים שעשו שירותים בכל מיני גוונים.
דוד טל: בזמני היינו עולים על הקרקע ביוטבתה ומקימים שם מחנה עבודה של הנוער העובד והלומד וזה היה במסגרת הזאת.
דוד טל: הנושא הזה קשור בצורה כזו או אחרת בנושאי ביטחון.
דוד טל: אפשר יהיה לדון בזה ולאחר מכן תצביעו או אל תצביעו במליאה.
דוד טל: אני רק קבעתי עובדה.
דוד טל: כיושב ראש הוועדה הקפאתי גם את הצעת החוק הזאת.
שלי יחימוביץ': אתה מקפיא גם את כל הפטורים של חברי הכנסת?
דוד טל: גברתי לא הייתה בישיבה - - -
אורי אריאל: מתי זה ישתחרר?
דוד טל: הצעתי לשחרר את זה כבר בשבוע שעבר וביקשתי להקים איזושהי מסננת בנושא הזה.
גדעון סער: בתחילת שבוע אני לא רוצה לריב אבל זה נראה מוזר.
דוד טל: אתה רוצה שנעלה להצבעה את כל הפטורים?
גדעון סער: אני רוצה להעלות להצבעה את הרביזיה שלי.
שלי יחימוביץ': למה קודם להקפיא - - -
דוד טל: כדי שיגיעו להבנות והסכמות איך אנחנו מקצים כדי לצמצם את הרשימה של הצעות חוק הפטורים.
שלי יחימוביץ': בינתיים אין פטורים?
דוד טל: היו צריכים לשבת כבל ואפללו וגדעון ואני חושב שעד היום הם לא ישבו.
גדעון סער: זה שאנחנו נשב לא קשור לזה שיש עוצר פטורים.
דוד טל: אני רק מציג עובדה, הקפאתי הצעת פטור מחובת הנחה של הממשלה כמו שהקפאתי את הפטורים של חברי הכנסת.
דוד טל: חבר הכנסת נסים זאב, בבקשה.
נסים זאב: אני חושב שאי אפשר לעשות דין אחד.
נסים זאב: עם כל הכבוד, אתה לא יכול לנצל את מעמדך כיושב ראש ועדת הכנסת ולהעניש את הממשלה.
נסים זאב: זה לא מתפקידך.
נסים זאב: אתה בסך הכל שליח ציבור.
נסים זאב: אני חושב שאיבדנו את הערך, את הפרופורציה של ההצעות.
נסים זאב: למשל הצעת החוק הלוביסטים, פתאום זה כל כך הצעה חשובה, כאילו הלוביסטים צמחו עכשיו, השדים הגיעו היום.
נסים זאב: מה היה קורה אם זה היה נדחה לעוד חודש?
נסים זאב: היה איזה זעזוע?
נסים זאב: לכן אני חושב שכשהממשלה מביאה הצעת חוק והיא חושבת שזה דחוף, אני אומר לך שזה מסוג הדברים שזה דחוף ואגיד לך גם מדוע, כי זה קיים בפועל.
נסים זאב: בפועל חיילים משרתים במקום סוהרים.
נסים זאב: אתה הופך אותם לעבריינים, אתה אומר, מרגע זה אני לא מכיר בשירות שלכם.
נסים זאב: לכן יש דחיפות רצינית בכך שהממשלה מביאה את ההצעה ומבקשת שהיושב ראש יביא את זה לחברים ואני חושב שיש מקום לקיים דיון ולדחות או לא לדחות.
יובל שטייניץ: אני לא מבין למה הממשלה לא הביאה את זה בזמן?
דוד טל: אם יש למישהו טענה שיפנה ליושבת ראש הכנסת.
דוד טל: הצעות חבר הכנסת גדעון סער – 2.
דוד טל: לתיקון סעיף 113ג לתקנון הכנסת בעניין מועד הדיון בהצעות חוק ממשלתיות
דוד טל: נעבור לנושא הבא של גדעון סער לתיקון סעיף 113ג לתקנון הכנסת בעניין מועד הדיון בהצעות חוק ממשלתיות, גדעון, בבקשה.
גדעון סער: דיברנו פה פעמים רבות על היעדר הסימטריה בין הצעות החוק הממשלתיות להצעות החוק הפרטיות.
גדעון סער: אני לא מציע להשוות בין הדברים אבל אני מציע להאריך לפרק זמן של שבוע, במקום 48 שעות, את תקופת הזמן שהצעות חוק ממשלתיות שלא זוכות לפטור מחובת הנחה, נמצאות על שולחן הכנסת.
גדעון סער: אני חושב שהייתה דוגמא חיה לפני כשבועיים בכנסת כששרת החינוך הביאה הצעת חוק שפוגעת בנושא של ארוחה חמה.
גדעון סער: פשוט שינו שם מילה אחת, המילה "חמה" תושמט.
גדעון סער: זה היה בסעיף אחד בסוף החוק.
גדעון סער: דבר מאוד מרחיק לכת שיש לי גם הערכה איך הגיעו לעניין הזה.
גדעון סער: בלי שום דבר מאחר שזה מעכשיו לעכשיו.
גדעון סער: אני בטוח שהחוק הזה לא יעבור בקריאה שנייה ושלישית.
גדעון סער: אני בטוח שאם היה שבוע של הנחה - פני הדברים היו שונים.
גדעון סער: לכן אני מציע לעשות את השינוי הזה.
דוד טל: אני מגלה את דעתי, אני חושב שהתיקון הוא ראוי.
דוד טל: התבקשתי על ידי הממשלה היום בבוקר, הם רוצים לבחון את הנושא הזה - - -
גדעון סער: היה להם שנתיים.
דוד טל: אני פרסמתי את זה רק בשבוע שעבר על סדר היום.
דוד טל: הממשלה ביקשו ממני, ויכול להיות שהם הולכים בכיוון חיובי, יכול מאוד להיות שבסך הכל הם יתמכו בזה מכל מיני סיבות.
דוד טל: לכן אני מבקש, מי שירצה להתייחס יוכל להתייחס אבל לא נצביע על זה היום.
דוד טל: חבר הכנסת זאב, בבקשה.
נסים זאב: לא צריך להחמיר בכל הצעה שהממשלה מגישה.
נסים זאב: לפעמים היא מגישה בגלל שהדיונים נמשכים - - -
גדעון סער: אפשר לעשות פטור.
נסים זאב: אם הממשלה מגישה ליושב ראש ומודיע לו ביום ראשון, אפשר לדון בזה ביום רביעי.
דוד טל: אני אמתין לגיבושה של הצעת הממשלה ולאחר מכן נצביע על זה.
דוד טל: חבר הכנסת אמנון כהן, רצית לומר משהו?
אמנון כהן: רציתי להתייחס לחוק הראשון של סילבן שלום.
אמנון כהן: אני מבקש התייעצות סיעתית ואם אפשר לא להצביע על הרביזיה היום כי אני רוצה להתייעץ עם הסיעה שלי איך להצביע לגבי החוק ולגבי ההתקדמות שלו, באיזו ועדה.
דוד טל: ועדת הכנסת רשמה לפניה את דבריו של חבר הכנסת אמנון כהן בבקשה להתייעצות, הגם שנתבקשתי להעלות את זה מייד, סטס ביקש ממני ואמרתי שהיום לא תהיה הצבעה.
אמנון כהן: תהיה הצבעה מחר?
דוד טל: לא תהיה כרגע הצבעה על הרביזיה.
דוד טל: סטס ביקש שכן תהיה רביזיה, אמרתי לו שלא תהיה רביזיה כרגע והיות והבטחתי לו אני לא יכול לחזור בי אבל זה עולה בקנה אחד עם מה שאדוני, חבר הכנסת אמנון כהן מבקש.
דוד טל: תודה לכולם, הישיבה נעולה.
דוד טל: על סדר היום: ערעורים על החלטת יו"ר הכנסת והסגנים שלא לאשר דחיפות הצעות לסדר היום.
דוד טל: הנושא הראשון הוא של חבר הכנסת דב חנין – מבצע מעצר פליטים אפריקנים השוהים בישראל.
דוד טל: חבר הכנסת דב חנין, בבקשה מכובדי.
דב חנין: אני הגשתי הצעה שהיא גם חשובה וגם דחופה, והאמת היא שאם לא מאפשרים את הדיון הדחוף במליאת הכנסת אין לי כלים פרלמנטריים לקדם עניין שלדעתי הוא חיוני לדיון בכנסת.
דוד טל: אם אדוני ירשה לי, אני אציע לך.
דוד טל: יש לך הצעה רגילה.
דב חנין: אדוני, אנחנו סיעה קטנה, יש לנו הצעה רגילה או הצעת חוק אחת לשבוע, ואת הצעות החוק שלנו אנחנו מתכננים הרבה זמן מראש.
דוד טל: ואתם לא מותירים- -
דב חנין: אין לנו מרווח, זה מה שיש לנו, רק הצעה אחת.
דב חנין: מעבירים הצעות חוק לוועדת שרים לחקיקה- -
דוד טל: זאת אומרת, אתם טוענים שלא תהיה לכם שום אפשרות להעלות הצעה רגילה לסדר היום.
דב חנין: אם אנחנו צריכים להודיע מראש על הצעות חוק שאנחנו מביאים לוועדות שרים, אנחנו מודיעים על זה עוד בשבוע שלפני-כן.
דב חנין: זאת האופציה שיש לנו.
דב חנין: מדובר במבצע מאוד גדול למעצר ולהרחקת עובדים זרים או פליטים – לא כל כך ברור מיהם האנשים כי בכל מקום במסמך הזה כתובים דברים אחרים.
דב חנין: בכל אופן, זהו מבצע עצום שמתנהל במהלך חודש מרס.
דב חנין: לפי המסמך הזה של ראש אגף המבצעים במשטרה שנמצא לפניי, ייעצרו כל יום 300 שוהים בלתי חוקיים ויורחקו מהארץ.
דב חנין: זה מנוגד לחלוטין להוראות של המשפט הבינלאומי.
דב חנין: נציג הנציב העליון לפליטים באו"ם, מישראל, הוציא מכתב ובו ביקורת קשה על הדברים האלה.
דב חנין: בין היתר עוצרים אנשים שיש להם נייר הגנה מטעם נציבות האו"ם לפליטים; מחליטים על גירוש או על העברה של פליטים ללא ועדת הפליטים, מתעלמים מתיעוד מול שגרירויות.
דב חנין: המשמעות היא סיכון אמיתי של חיי אדם, למשל לגבי פליטים מאריתריאה.
דב חנין: בקיצור, אנחנו מדברים על דבר דרמטי מאוד גדול בהיקפו, ולמשמעות המעשית יש השלכות על חיי אדם.
דב חנין: כמו שהוועדה הזאת תמיד בוחנת זאת גם שאלה של חשיבות, אבל במקרה הזה זאת גם של דחיפות כי אם אנחנו נמשיך לגרש אנשים תוך התעלמות מנציבות האו"ם לפליטים, אנחנו נגרום למצב שבו חייהם של אנשים יהיו בסכנה, ואנחנו מסבכים קשות – וגם באופן מיותר – את מדינת ישראל ברמה הבינלאומית.
דב חנין: אדוני היושב ראש, ההצעה הזאת מאפשרת גם לממשלה - -
דוד טל: אנחנו פשוט צריכים להבין למה זה דחוף.
דוד טל: לדעתי, הבנו.
דוד טל: אם אדוני רוצה שאני אאפשר לו עוד 3 דקות במקום במליאה, אני מוכן לאפשר לו כאן ולוותר על המליאה.
דוד טל: אני חושב שהדברים ברורים.
דב חנין: רק עוד משפט אחד.
דב חנין: יש להצעה כזאת יתרון נוסף, כי ההצעה מאפשרת לממשלה לומר את דבריה המוסמכים, לא מפי ניירות של מפקדים במשטרה שמתגלגלים בכל העולם אחר-כך, ויש להם האפקט שלהם.
דב חנין: ראוי שממשלת ישראל תוכל להשמיע את עמדתה- -
דוד טל: אנחנו דנים כרגע על כך שראוי שכנסת ישראל תדון בנושא הזה.
דב חנין: והממשלה תשיב.
דוד טל: הממשלה היא רשות אחרת, אני לא רוצה להתערב בענייניה הפנימיים של הממשלה.
דב חנין: זאת המשמעות של ההצעה לסדר – גם לממשלה יש הזדמנות להשיב ולהביא דברים על דיוקם ולהתייחס.
דב חנין: סגן יושב ראש הכנסת, מה יש לנשיאות לומר בנושא הזה?
יצחק זיו: אני שמעתי מחבר הכנסת דב חנין שהסיעה לא מצאה לנכון לראות בנושא הזה כנושא דחוף.
יצחק זיו: יש לה סדר יום קבוע מראש- -
דב חנין: אין לנו בכלל נושאים קבועים.
יצחק זיו: יש לכם סדר יום קבוע, ואם היו רוצים היו מעבירים את הנושא הזה בדחיפות.
יצחק זיו: נושא הפליטים האפריקנים הוא נושא שנמשך, ובוודאי הוא לא דחוף.
יצחק זיו: נוסף לכך, זה הפך למשהו סיסטמתי וקבוע לערער על החלטות הנשיאות.
יצחק זיו: לא יכול להיות, כי הנשיאות בודקת ושוקלת את הדברים האלה לפני שהיא מחליטה איזה נושא דחוף לאותו שבוע.
יצחק זיו: אם הנשיאות קבעה 5 נושאים, וכל נושא הוא נושא כבד בפני עצמו, ובכל נושא יש עשרות דוברים לפעמים, לא ייתכן שבכל פעם יעלו את זה לנשיאות כדי לאשר את הנושא.
יצחק זיו: אני מבקש לדחות את הבקשה ולא לאשר אותה.
דוד טל: חבר הכנסת חנין, הדברים שאמרת מתקשרים לדברים של סגן יושבת ראש הכנסת.
דוד טל: סביר להניח שהרבה פעמים שלא יאשרו לך הצעה לסדר, ואתה מאורגן כך שכל המכסה שלך היא רק להצעות חוק, אז אין לך מכסה, ובכל פעם תגישו ערעור.
דוד טל: אני כרגע לא רוצה להתייחס לדחיפות ההצעה, אבל כדאי שתשאירו לכם קצת רזרבה של מקרים דחופים להצעות רגילות.
דוד טל: חבר הכנסת חסון, בבקשה.
יואל חסון: מעבר לעניין המהותי, לדעתי, ההתעסקות בנושא הזה היא רחבה מדי ומוגזמת מדי.
יואל חסון: נושא הפליטים האפריקנים הוא נושא שמכלילים בו גם פליטים שאינם מאזורי קרבות, ויש כאן נהירה של אנשים שבאים רק כדי להגיע.
יואל חסון: לא צריך להיות פתח אליהם, אבל זה כבר עניין אחר, ואני לא נכנס לסיפור.
יואל חסון: לעניין מהות הבקשה אין דחיפות כאן- -
דב חנין: חיי אדם זה לא דחיפות, יואל?
דב חנין: אני מתפלא עליך.
דב חנין: יש פה מכתב מנציבות האו"ם לפליטים שאומר שמדובר בסיכון אמיתי לחיי אדם של אנשים שהמשמעות לגירושם יכולה להיות פגיעה בחיים שלהם.
דב חנין: זה לא דחוף?
דב חנין: אז מה דחוף?
יואל חסון: יש הרבה דברים דחופים קצת יותר מזה- -
דב חנין: אז מה דחוף אם לא חיי אדם?
דב חנין: אני מתפלא על הטיעון.
יואל חסון: לנו כחברה ישראלית יש דברים דחופים רבים.
דב חנין: חיי אדם איננו חלק מזה?
דוד טל: חבר הכנסת אריאל, בקצרה ידידי.
אורי אריאל: בהמשך לדבריו של ידידי חבר הכנסת חסון, זה בדיוק עניין של החברה הישראלית.
אורי אריאל: כמו הדבר הזה שהחברה הישראלית צריכה לעסוק בו.
אורי אריאל: היחס שלנו לגרים ולכל החלשים ידוע מן התורה.
אורי אריאל: אני מציע לחברים לא להתאמץ להסביר למה לא, אפשר בדברים כאלה להגיד "כן", לגמור, זה ייקח עוד 4 דקות במליאה.
אורי אריאל: נו, באמת, אפשר לחשוב מה יקרה לכל 120 המכובדים.
דוד טל: יש עוד מי מהחברים שרוצה להתייחס האם לאשר את הצעתו של חבר הכנסת חנין או לדחות אותה?
דוד טל: אם אין, אני אעלה את זה להצבעה.
דוד טל: מי בעד לאשר את הצעתו של חבר הכנסת חנין?
דוד טל: ההצעה נדחתה.
אורי אריאל: יש רביזיה על דברים כאלה?
אורי אריאל: אני מבקש רביזיה, אדוני היושב ראש.
אורי אריאל: הצבעה שמית לראות מי נגד זה.
דוד טל: אני אבצע אותה בעוד שבוע, אז הנושא לא יהיה דחוף.
אורי אריאל: אז בוא נעשה אותה - - -
דוד טל: הצעה נוספת שלא אושרה על-ידי יושבת הראש והסגנים היא הצעתה של חברת הכנסת נאדיה חילו על ההתייקרות במשק.
נאדיה חילו: זה מאוד דחוף.
נאדיה חילו: זה נושא אזרחי מדרגה ראשונה, וטובה שעה אחת קודם.
נאדיה חילו: אנחנו עכשיו בפתח תקופת חגים של כל העדות וכל הדתות, וכשפותחים את העיתון ביום ראשון רואים את הרשימות הגדולות של מוצרים שמחירם עומד לעלות.
נאדיה חילו: המוצרים האלה זה לא מוצרי לוקסוס, אלא דברים יומיומיים שנוגעים לחיי האזרחים, הילדים והמשפחות.
נאדיה חילו: כולנו לא מזמן ראינו את ממדי העוני הגדולים בדוח העוני; ראינו שמספר העניים עבר את ה-800 אלף, וראינו כמה ילדים ואיזה אוכלוסיות.